***עלון שבועי 'מידי שבת'***

***יו"ל ע"י מוסדות 'מאורות נתן' בנתיבות***

***מיסודו ולע"נ של מו"ר ועט"ר הגה"צ הרב נתן בוקובזה זצוק"ל וזיע"א***

**פרשת בא**

**"ועברתי בארץ מצרים בלילה הזה והכיתי כל בכור בארץ מצרים מאדם ועד בהמה"... (פרק יב פס' יב)**

ושאלו חז"ל מדוע היתה מכת בכורות צרכה להיות ע"י הקב"ה בכבודו ובעצמו בעוד שאר המכות היו ע"י שליח ? ומדוע הוצרכנו לכל עשר המכות מדוע לא הביא מיד ה' את מכת בכורות וכל הענין הוא עשר המכות שהם כנגד עשר ספירות דמלכות , וכמו שיש עשר ספירות דקדושה , כנגד זה להבדיל יש עשר ספירות דקליפה כי זה לעומת זה עשה ה' , וסדר המכות היה ע"פ סדר הספירות מלמטה למעלה . ומכת בכורות היתה כנגד כתר דקליפה , שבכור הוא המידה הגבוהה ביותר , ובה הרג הקב"ה את הכתר דקליפה ופרעה היה ראש קליפת הטומאה והקליפה של פרעה היתה כפירה,באמונה שלא הכיר בקב"ה כל המכות הקודמות למכת בכורות היו גילוי אמונה ורק אחרי מכת בכורות רק אז היה אפשר להביא לשלמות האמונה שידעו מצרים כי אני ה'.

**(נתיבות שלום, האדמו"ר רבי שלום נח ברזובסקי זצוק"ל)**

**יש לי צורך בשניהם...**

זמן רב השתוקק האדמו"ר הרה"ק רבי **מרדכ**י זצוק"ל לאריג מארץ ישראל, לתפור ממנו "טלית קטן" ביקש ממנו אחד מתלמידיו הקרובים לזכותו בתפירה . הסכים רבי מרדכי..

טעה התלמיד בגזירה וגרם קילקול גדול לבד . הצטער הרבה התלמיד על המעשה ומאד חשש שמא יקפיד עליו רבו.

אולם רבי מרדכי לא נזף בתלמידו ואף לא הזעים אליו פניו , כי אם אדרבה , הראה לו פנים שחוקות ואמר: "יישר כח , פעלת כהלכה, הייתי זקוק לשתי 'טלית' קטן אחד לקים בו מצוה "טלית קטן " והשני להעמיד את מרדכי בניסיון אם יוכל להתגבר על מידת הכעס ... **(סיפורי צדיקים)**

***לאור הפרשה:***

**"אשר אין שם מת" (יב ל)**

**רב העיר אנטוורפן שבבלגיה, הגאון האדיר רבי חיים קרייזוורט זצוק"ל, היה מפורסם בשליטתו העצומה בכל מרחבי התלמוד - 'מרא דכולא תלמודא', עוד בצעירותו היה מפורסם כעילוי גדול, ועם זאת הוא כפף עצמו בענווה עצומה לפני גדולי הדור.**

**באחת התקופות נחלה הגר"ח מאוד, הוא הגיע לפני מרן הג"ר יעקב ישראל קניבסקי זצוק"ל 'הסטייפלער' ושטח את מצוקתו בפניו.**

**אמר לו הסטייפלער: כתוב "אלו דברים שאין להם שיעור" וכו', במאמר הזה הדבר המפריד בין "חולה" ל"מת" הוא "הכנסת כלה", עסוק במצווה חשובה זו כי היא מצילה ממוות.**

**עשה כך הגר"ח ותיכף נרפא...**

**כניסת השבת**

**יציאת השבת**

**17:28 17:30 17:22 17:27**

**16:12 16:26 16:11 16:31**

**רבינו תם**

**מען לתרומות:**

**בן גוריון 6 נתיבות, ת.ד. 190**

**טל' - 089943332 / פקס - 089948013**

**18:08**

**לתגובות או לקבלת העלון במייל - midey.shabat@gmail.com‏ / / לרכישת הספר 'עמוד החסד' על חיי רבינו זי"ע – 0548455275**

סיפורים בנושא לבין הזמנים

***סיפור מהספר 'עמוד החסד' שפורסם השבוע ב'בשבע' (מימין), ומכתב אותנטי משנת התשס"ג שנאסף כחלק מהחומר לכרך ב' שעתיד לצאת בע"ה:***

**שבת שלום ומבורך !**

**הסטוריה יהודית:**

***משיח השקר שבתאי צבי שר"י ומלחמת הצדיקים בו (יט):***

האקסטזה סביב שבתאי ארכה כשבועיים, כל יום היה כחג, גדוש תהלוכות, משתאות ומחולות, טבילות קרות וספיגת מלקות, נערכו תהלוכות לאור לפידים בהם היו קוראים בקול "יחי המלך המשיח", "יחי השולטן צבי", בבתי הכנסת תיקנו לומר אחר כל תפילה מזמור כ"א בו דימו למצוא רמז לשבתאי, ("למנצח... ה' בעוזך ישמח מלך" וכו', "בעזך" = עזה (נתן העזתי), "ישמח" = אותיות משיח, "ובישועתך" = גימט' שבתאי צבי), המנהג התפשט בכל ישראל ועוד דורות רבים נמצא אצל קהילות מסוימות, למרות שגדולי ישראל כמו רבינו בעל 'הנודע ביהודה' זי"ע נאבקו לבטלו.

לאחר שבועיים עזב שבתאי בפתע את אזמיר והפליג בספינה לעיר הבירה קושטא, השמועה נפוצה והמתח בקושטא עלה, חסידי שבתאי הפיצו בכל העולם איגרות המספרות ניסים שחולל ה'משיח', הם ציפו לבואו בשמחה ובילו זמן רב בדיונים אודות מלחמה והקמת מלכות ישראל, היו שהקדימו לעלות לירושלים בכדי שיזכו לראות את שבתאי כשיכנס לשם כמלך ישראל...

מתנגדי שבתאי חששו שהתנועה המשיחית תראה לשולטן כמרד בו ובמלכותו, והוא יעניש קשות את היהודים, הם פנו לאחמד קופרילי - הוזיר הגדול והמשנה למלך והודיעו לו: "בא אלינו איש משוגע, מתפאר שהוא מלך המשיח, לכן בחסדך צו וישימו אותו בבית כלא, או תגרש אותו, ואנחנו נקיים".

 הפחה קיבל את הדברים ברצינות, הוא שלח שתי ספינות שעצרו את שבתאי בים מרמרה לאחר שספינתו עברה את מצרי הדרדנלים, בב' אדר ראשון התכ"ו הוא הובא אזוק ליבשה, בירידתו מהספינה הכוהו שוטרים, והמון מאמיניו הנדהמים שיצאו לקראתו בספינות וסירות פוזרו באלות, מפחד לפרעות מהאוכלוסייה הנכרית לא יצאו היהודים מבתיהם שלוש ימים, מאמיני שבתאי הכריזו על צום והמתינו לניסים ונפלאות...

***(ערוך ע"פ 'משיחי השקר ומתנגדיהם', המשך בשבוע הבא ב"ה)***

**דבר תורה שבועי מבנו של מו"ר זצוק"ל:**

**מכות מצרים (ב)**

**מלבד שלשת המכות - כמנין 'בא', ויציאת העם ממצרים, פרשתינו עוסקת בעניני קורבן פסח לשעתו ולדורות, סיבתו והלכותיו, ופרשת 'קדש כל בכור', 'והיה כי יביאך' ו'פטר רחם'.**

**המשך ההבדלים בין המכות שנתן ה' למצרים, כמו שמדוקדק בפסוקים:**

במכת **ארבה** ישנה התראה מוקדמת וכעס של ״עד מתי מאנת״ (י ג), עבדי פרעה כבר מבקשים שיוציא את העם עוד לפני המכה, ומשה מושב על ידי שליח לבירור מי ילך לזבוח, פרעה מאשר שרק גברים ילכו ומגרש אותם מלפניו, כשבאה המכה פרעה ממהר לקרוא למשה ואהרון, ומודה "חטאתי לה׳ ולכם" (י טז), זו הפעם האחרונה שאעשה זאת, ולבסוף ממאן לשלח.

במכת **חושך** אין התראה, פרעה שולח לקרוא למשה ואהרון, הוא כבר מאשר את יציאת כולם מלבד המקנה לזבוח, אך כשמשה אומר שגם משלו הוא יתן להם בהמות, פרעה מגרשם ומזהירם שלא יבואו לראותו שוב כי ימותו.

במכת **בכורות** ההתראה היא מוקדמת והיא חריפה מאוד, כבר אחר דברי פרעה שלא יוסיפו לראותו במכת חושך, מודיעו משה על מכת בכורות ומזהירו שהוא יבוא להתחנן אליו שיצאו, משה יוצא בכעס על שאמר שלא יוסיפו לראות פניו.

לאחר המכה הנוראה בעוצמתה, וכידוע במפרשים שהיתה מלחמה במצרים בן הבכורות לפרעה, פרעה קם, יורד ממיטתו, אוסף את עבדיו, וצועק בין הבתים היכן משה, הוא מתחנן עם עבדיו שיצאו, בנוסף הוא מבקש שיברכוהו, והם ממש מגרשים אותם ללכת.

בכל החילוקים האלו יש מקום להאריך ולהסביר, יש לחלק מן התמיהות הבנה גם ע"פ השכל הישר, ויש שמבוארות לפי המפרשים, אך מקוצר המקום אי אפשר לפרט הכל, החשוב מכל הוא לדעת שהמכות לא היו תואמות בדיוק והיו ביניהם הבדלים מהותיים.

המעניין מכל הוא 'התעוררות' פרעה ומצרים להחזיר את העם אחר שבעצמם גירשו אותם ממצרים, אך זה בשבוע הבא ב"ה.

נוסיף לציין את השאלה הידועה מה רצה ר' יהודה כשאמר בהגדה סימנים במכות "דצ"ך עד"ש באח"ב" ? ונאמרו על כך תירוצים רבים ובהגהות מיימוניות על הרמב"ם בהגדה, יישב את השאלה בכמה אופנים ואחד מהם הוא בחילוקים בין המכות כמו שפרטנו לעיל, יעו"ש.

**סיפורים מחיי רבינו זיע"א:**

**"בא אל פרעה"...**

**עו"ד נתי זנד שהתלווה עם חמיו אל הרב זצוק"ל במסעו למרוקו, מספר:**

"אחת הפגישות המדהימות שהיו למו"ר הרב נתן בוקובזה זצוק"ל בביקורו במרוקו היתה עם שני נכבדים ערבים: שר הגז של מרוקו, ומנהל מס ההכנסה - אדם בשם ראדי חליל, הפגישה נערכה בביתו של האחרון שהיה חבר טוב של חותני ז'אק קקון.

נסענו עם הרב לביתו המפואר של ראדי חליל הממוקם בשכונה היקרה ביותר בבירה קזבלנקה, עברנו דרך ביתן השומר ונכנסנו פנימה. לאחר שטעמנו מהתמרים והאגוזים שהערבים נוהגים להגיש לאורחים חשובים, איחל הרב לשר הגז שימשיך לעשות חיל בזכות יחסו הטוב אל היהודים, וברך אותו ואת משפחתו בשפע של ברכות, עד כאן הכל בסדר...

לאחר מכן פנה אל בעל הבית - שנודע כפטרונם של היהודים, והיה מקפיד להסתובב עם תמונה של הרה"ק רבי חיים פינטו זצוק"ל בכיס אחד, וספר תהילים בכיס השני, ואמר לו שיש לו שני עוזרים: האחד נאמן לו, ואילו האחר מחפש תחבולות כיצד להכשיל אותו על מנת להדיחו ולקבל את תפקידו, המארח החוויר... . **המשך בשבוע הבא...**

**(לרכישת הספר *'עמוד החסד'* על חיי רבינו זי"ע, - 0548455275)**

**חינוך הבנים:**

**בסדר נזיקין ישנם שני סוגי קנינים - קנין משיכה וקנין חזקה, אצל התלמידים טוב הוא הקנין ב"משיכה" מקנין ב"חזקה"...**

***(מרנא החזון איש זי"ע)***

**-לתגובות או לקבלת עלון מעוצב במייל - midey.shabat@gmail.com-**